โครงสร้างการบริหารของบริษัท ไดอาน่าดีพาร์ทเม้นท์สโตร์ จำกัด (มหาชน) ณ วันที่ 31 ธันวาคม 2544

  คณะกรรมการบริษัท

 กรรมการตรวจสอบ สำนักกรรมการ

  คณะกรรมการบริหาร

ฝ่ายตรวจสอบภายใน

กรรมการผู้จัดการ

  กรรมการ รองกรรมการผู้จัดการ

 ฝ่ายขายและการตลาด ฝ่ายบัญชี&การเงิน ฝ่ายบุคคล-ธุรการ ฝ่ายวิศวกรรมและ ฝ่ายกิจกรรมพิเศษ

- ขาย - บัญชี งานระบบ

- การตลาด - การเงิน

- คลังสินค้า - กฎหมาย

- วางแผนและพัฒนา

- คอมพิวเตอร์

การจัดการ

โครงสร้างการจัดการ

คณะกรรมการมีโครงสร้างแบ่งได้เป็น 3 ชุดดังนี้

คณะกรรมการบริษัทประกอบด้วย

  ----------------------------------- -----------------------------------
  1. นาย บรรลือ จันทรัศมี                 2. นพ. ศิริพงษ์ จันทรัศมี

  3. นาย ธรรมนูญ โกวิทยา                4. นาย บรรจบ จันทรัศมี

  5. นาย เนตร จันทรัศมี                  6. นาง วดีวรรณ จันทรัศมี

  7. นาย นิกข์ เลาหะกุล                  8. นาง ทิวาทิพย์ ศรีมาจันทร์

  9. นาย สืบตระกูล สุนทรธรรม             10 ดร. สมภพ เจริญกุล

  11. นาย สนั่น อังอุบลกุล                 12. นาย ชัยวัฒน์ พงศ์พิศิษฎ์สกุล

  13. น.ส. พรรณพิมล โกมลภิส             14. นาง พูนศิริ ปิงคลาศัย
  ----------------------------------- -----------------------------------

หน้าที่ของคณะกรรมการบริษัท

มีหน้าที่ร่วมกันกำหนดนโยบายและทิศทางการดำเนินงานของบริษัทฯ และกำกับดูแลให้ฝ่ายจัดการ
ดำเนินการให้เป็นไปตามนโยบายที่กำหนดไว้ เพื่อประโยชน์สูงสุดของกิจการและผู้ถือหุ้น
มีอำนาจกำหนดและแก้ไขเปลี่ยนแปลงกรรมการผู้มีอำนาจลงนามผูกพันบริษัท
หรืออาจมอบหมายให้กรรมการผู้ใดผู้หนึ่งหรือหลายคน หรือบุคคลอื่นกระทำการอย่างใดอย่างหนึ่ง
เฉพาะกิจแทนคณะกรรมการได้ และคณะกรรมการอาจยกเลิก เพิกถอน เปลี่ยนแปลง
หรือแก้ไขอำนาจนั้น ๆ ได้

นอกจากนั้นกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น
และมีหน้าที่รับผิดชอบต่อการรายงานข้อมูลทั่วไปและข้อมูลทางการเงินต่อผู้ถือหุ้น
และผู้ลงทุนทั่วไปอย่างครบถ้วน ถูกต้องและโปร่งใส

คณะกรรมการบริหารประกอบด้วย

  ----------------------------------- -----------------------------------
  1. นาย บรรจบ จันทรัศมี                 2. นาย เนตร จันทรัศมี

  3. นาง วดีวรรณ จันทรัศมี                4. นาย นิกข์ เลาหะกุล

  5. นาง ทิวาทิพย์ ศรีมาจันทร์              
  ----------------------------------- -----------------------------------

หน้าที่ของคณะกรรมการบริหาร

มีหน้าที่ในการดำเนินงานให้เป็นไปตามนโยบายและเป้าหมายที่คณะกรรมการบริษัทวางไว้

  ----------------------------------------------------------------------
  คณะกรรมการตรวจสอบ ประกอบด้วย

  1. น.ส.พรรณพิมล โกมลภิส

  2.นางพูนศิริ ปิงคลาศัย

  3.นายชัยวัฒน์ พงศ์พิศิษฎ์สกุล
  ----------------------------------------------------------------------

หน้าที่คณะกรรมการตรวจสอบ

มีหน้าที่สอบทานให้มีการดำเนินงานของกรรมการและฝ่ายจัดการให้เป็นไปอย่างโปร่งใส
ตรวจสอบได้ตลอดเวลา โดยให้บริษัทฯ จัดให้มีระบบการควบคุมภายใน
และมีการตรวจสอบภายในที่มีความเหมาะสมและมีประสิทธิผล นอกจากนี้
ยังมีอำนาจในการพิจารณาคัดเลือก และเสนอแต่งตั้งผู้สอบบัญชีและค่าตอบแทนของผู้สอบบัญชี
พร้อมทั้งสอบทานรายงานทางการเงินของบริษัทฯ ให้มีการเปิดเผยข้อมูลที่เพียงพอ ครบถ้วน
และถูกต้อง

รายชื่อและตำแหน่งของผู้บริหาร ผู้มีอำนาจควบคุมและเลขานุการบริษัท

+-------+---------------------+---------------------------------------+
| ลำดับที่ | ชื่อ                  | ตำแหน่ง                                |
+-------+---------------------+---------------------------------------+
| 1     | นาย เนตร จันทรัศมี     | ประธานกรรมการบริหาร และกรรมการผู้จัดการ   |
+-------+---------------------+---------------------------------------+
| 2     | นาง วดีวรรณ จันทรัศมี   | กรรมการ รองกรรมการผู้จัดการ              |
+-------+---------------------+---------------------------------------+
| 3     | นาง สุพพตา ศิลปธีรธร   | เลขานุการบริษัท ,                        |
|       |                     | ผู้อำนวยการฝ่ายบัญชีและการเงิน ,            |
|       |                     | ผู้อำนวยการสำนักกรรมการ                  |
+-------+---------------------+---------------------------------------+
| 4     | นาย ปัญญา ศิริวัฒนะ     | ผู้อำนวยการฝ่ายบุคคล-ธุรการ                |
+-------+---------------------+---------------------------------------+
| 5     | นายสว่างพงศ์ หมวดเพชร | ผู้อำนวยการฝ่ายขายและการตลาด             |
+-------+---------------------+---------------------------------------+
| 6     | นาย ปราโมทย์ จูฑาพร   | ผู้อำนวยการฝ่ายวิศวกรรมและงานระบบ         |
+-------+---------------------+---------------------------------------+
| 7     | นาย ธิติ แก้วกิติชัย      | ผู้อำนวยการฝ่ายกิจกรรมพิเศษ                |
+-------+---------------------+---------------------------------------+
| 8     | น.ส. ศิริรัตน์          | ผู้จัดการฝ่ายการเงิน                       |
|       | เจียรกุลสวัสดิ์          |                                       |
+-------+---------------------+---------------------------------------+
| 9     | น.ส. ดวงพร แซ่ลิ้ม     | ผู้จัดการฝ่ายบัญชี                          |
+-------+---------------------+---------------------------------------+

การสรรหากรรมการและผู้บริหาร

  - วิธีการคัดเลือกบุคคลที่จะแต่งตั้งเป็นกรรมการ ไม่ผ่านคณะกรรมการสรรหา
  แต่จะคัดเลือกโดยคณะกรรมการบริษัทฯ
  เป็นผู้พิจารณาคัดเลือกเพื่อเสนอชื่อบุคคลที่จะแต่งตั้งเป็นกรรมการให้ที่ประชุมผู้ถือหุ้นเป็นผู้พิจารณาและลงมติเลือกตั้ง

  - จำนวนกรรมการที่มาจากผู้ถือหุ้นรายใหญ่แต่ละกลุ่ม มีทั้งสิ้น 7 ท่านดังนี้

  จากกลุ่มบริษัท ธยานี จำกัด จำนวน 1 ท่าน , บริษัท พิธานพาณิชย์ จำกัด จำนวน 2 ท่าน
  ,กลุ่มตระกูลจันทรัศมี จำนวน 2 ท่าน, กลุ่มตระกูลโกวิทยา 1 ท่าน และกลุ่มตระกูลเลาหะกุล
  จำนวน 1 ท่าน

  - สิทธิของผู้ถือหุ้นรายย่อยในการแต่งตั้งกรรมการ
  ในการแต่งตั้งกรรมการแต่ละรายต้องได้รับคะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

ค่าตอบแทนผู้บริหาร 

  - ค่าตอบแทนที่เป็นตัวเงิน

ค่าตอบแทนรวมและจำนวนรายของกรรมการบริษัททุกคนในปีที่ผ่านมา

  - คณะกรรมการบริษัทปี 2544 รวม 14 คน

  - เงินเดือน ,เบี้ยประชุม และค่าตอบแทนกรรมการ สำหรับปี สิ้นสุดวันที่ 31 ธันวาคม 2544

  รวมทั้งสิ้น 2,311,120.00 บาท

ค่าตอบแทนรวมและจำนวนรายของกรรมการบริหารและผู้บริหารของบริษัททุกคนในปีที่ผ่านมา

 - คณะกรรมการบริหารและเจ้าหน้าที่บริหารของบริษัทปี 2544 รวม 12 คน

 - เงินเดือน ,เบี้ยประชุม สำหรับปี สิ้นสุดวันที่ 31 ธันวาคม 2544 รวมทั้งสิ้น 

 4,140,795.00 บาท

ค่าตอบแทนอื่น ๆ (ถ้ามี)

-ไม่มี -

การกำกับดูแลกิจการ 

คณะกรรมการบริษัทฯ มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์ โดยองค์ประกอบของคณะกรรมการแบ่งเป็น
กรรมการที่เป็นผู้บริหาร และกรรมการที่ไม่ได้เป็นผู้บริหาร
คือกรรมการอิสระและกรรมการจากภายนอกอื่น ซึ่งมีจำนวนที่เพียงพอที่จะสามารถสร้างกลไก
เพื่อถ่วงดุลอำนาจภายในของกรรมการของบริษัทฯ

นอกจากนี้ กรรมการยังได้ปฏิบัติตามบทบาทหน้าที่และความรับผิดชอบของคณะกรรมการ ดังนี้

1.  กรรมการที่สรรหามานั้น เป็นผู้มีความรู้ความสามารถ
    และมีประสบการณ์ที่จะเป็นประโยชน์ต่อการ ดำเนินธุรกิจ มีความตั้งใจและมีจริยธรรม

2.  กรรมการได้ปฏิบัติหน้าที่ให้เป็นไปตามกฎหมาย วัตถุประสงค์
    และข้อบังคับของบริษัทฯคณะกรรมการมีหน้าที่กำหนดนโยบายและทิศทางการดำเนินงานของบริษัทฯ
    และกำกับ ควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้

3.  คณะกรรมการมีการดำเนินการให้บริษัท มีระบบควบคุมภายใน
    และการตรวจสอบภายในที่มีประสิทธิผล

การดูแลเรื่องการใช้ข้อมูลภายใน 

บริษัทมีนโยบายและวิธีการดูแลผู้บริหารในการนำข้อมูลภายในไปใช้
โดยทุกครั้งที่มีการประชุมคณะกรรมการบริษัทฯ
ผู้บริหารต้องรายงานการเปลี่ยนแปลงการถือครองหลักทรัพย์ให้ที่ประชุมทราบ

นอกจากนี้ ในระเบียบข้อบังคับของฝ่ายบริหารของบริษัท
มีข้อกำหนดห้ามไม่ให้นำข้อมูลของบริษัทให้บุคคลภายนอกโดยไม่ได้รับอนุญาตหรือนำข้อมูลไปใช้ประโยชน์ส่วนตน
ในกรณีที่ผิดทางวินัยดังกล่าว บริษัทจะพิจารณาลงโทษตามความเหมาะสม จากข้อใดข้อหนึ่งดังต่อไปนี้

  - การว่ากล่าวตักเตือนด้วยวาจา

- การตักเตือนเป็นลายลักษณ์อักษร

- ให้พักงานโดยไม่ได้รับค่าตอบแทน

- ลดค่าจ้าง

- เลิกจ้างโดยไม่จ่ายค่าชดเชยตามกฎหมาย

บุคลากร ณ วันที่ 31 ธันวาคม 2544

จำนวนพนักงานทั้งหมด 312 คน

จำนวนพนักงานในแต่ละสายงานหลัก แบ่งได้เป็นดังนี้

  --------------------------------------------------- ---------- --------
  กรรมการผู้จัดการ                                       = 1        คน

  กรรมการ รองกรรมการผู้จัดการ                            = 1        คน

  ฝ่ายตรวจสอบภายใน                                     = 20       คน

  ฝ่ายสำนักกรรมการ                                      = 3        คน

  ฝ่ายขายและการตลาด                                    = 182      คน

  ฝ่ายบัญชีและการเงิน                                     = 49       คน

  ฝ่ายบุคคล-ธุรการ                                       = 34       คน

  ฝ่ายวิศวกรรมและงานระบบ                                = 22       คน
  --------------------------------------------------- ---------- --------

-รวมเงินเดือน,เบี้ยเลี้ยงและค่าล่วงเวลา สำหรับปี สิ้นสุดวันที่ 31 ธันวาคม 2544 เป็นเงินทั้งสิ้น

31,106,673.59 บาท

นโยบายในการพัฒนาพนักงาน

แผนงานพัฒนาบุคลากรประจำปี 2544

1.  นโยบายการสรรหาคัดเลือกและรักษาบุคลากร

2.  นโยบายเพิ่มประสิทธิภาพและพัฒนาทัศนคติในการทำงานในงานด้านการบริการให้สามารถทัดเทียมคู่แข่งในธุรกิจประเภทเดียวกัน
    โดยดำเนินโครงการฝึกอบรมเช่น โครงการซึ้งในบุญคุณ ,
    โครงการการบริการลูกค้าที่ประทับใจ , โครงการอบรมเชิงปฏิบัติการ ร่วมกันคิด พิชิตปัญหา
    พัฒนาบริการ

3.  นโยบายพัฒนา/ปรับปรุงวิธีการทำงานอย่างต่อเนื่องและการสร้างบรรยากาศในการทำงานให้มีประสิทธิภาพเช่น
    โครงการอบรมกิจกรรม 5 ส.

4.  นโยบายพัฒนาความรู้และทักษะการจัดการ สำหรับผู้บังคับบัญชาระดับต้นและระดับกลางเช่น
    โครงการอบรมสู่ความเป็นเลิศในงานบริการสำหรับหัวหน้างาน

5.  นโยบายพัฒนาบุคลากรให้มีความรู้และทักษะในการต้อนรับลูกค้าชาวต่างชาติเช่น
    โครงการอบรมภาษาอังกฤษและภาษาจีน หลักสูตร:การสนทนาภาษาอังกฤษ
    และภาษาจีนสำหรับพนักงานต้อนรับและบริการในพื้นที่ขาย

6.  นโยบายการประเมินประสิทธิภาพของพนักงาน

7.  นโยบายการอบรมด้านความปลอดภัยและสิ่งแวดล้อมเช่น
    การใช้แก๊สให้ปลอดภัยและการดับเพลิงไหม้จากแก๊ส , ความปลอดภัยเกี่ยวกับการใช้ลิฟท์ ,
    การปฐมพยาบาลเบื้องต้น